Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 78

4. évfolyam Témakör Tartalom Gondolkodási műveletek alapozása Elemek rendezése adott vagy felismert szempontok alapján. Részhalmaz és kiegészítő halmaz előállítása változatos alaphalmazokon (személyek, tárgyak, logikai készlet). Tulajdonságok és tagadásuk megfogalmazása, jelölésük jelkártyával. Számtan, algebra Számfogalom, számköri ismeretek Számfogalom elmélyítése 100-as számkörben. Mennyiségfogalom megerősítése gyakorlati példákkal. Alaki érték, helyi érték, valódi érték közötti összefüggés elmélyítése. Számok nagyságbeli viszonya, relációs rendezések, soralkotások. Műveletek Műveletfogalom előkészítése — teljes kétjegyű számok bontása. Szóbeli összeadás, kivonás tízes átlépéssel. Írásbeli összeadás: teljes kétjegyűek tízes átlépés nélkül, egyeseknél tízes átlépéssel. Írásbeli kivonás tízes átlépés nélkül elvétellel, pótlással. 4, 3, 6 szorzó — bennfoglaló tábla kiépítése. 200, 500, 1000-es pénznemek használata. Kifizetések. Szöveges feladatok Egyszerű szóbeli, írásbeli szöveges feladatok várható eredményének becslése, összehasonlítása a valósággal. Kérdések megválasztása. Ismert és ismeretlen adatok megállapítása. A mennyiségi változás megjelenítése rajzban, lejegyzés művelettel. Geometria, mérések Geometriai alakzatok, tulajdonságaik Testek építése, felismerése, megnevezése. Válogatások megadott tulajdonság alapján. Síkidomok előállítása, megnevezésük határoló vonalak, határoló oldalak és csúcsok száma szerint. A négyzet és a téglalap tulajdonságainak megfigyelése, megfogalmazása. Rajzolásuk négyzethálós papíron. Tükrös alakzatok felismerése, előállításuk egy tükörtengellyel (kirakással, tépéssel, nyírással). Eltolás térben és síkban, az eltolás eredményének megfigyelése. A kerület fogalma. A terület fogalmának előkészítése lefedéssel. Gyakorlati mérések, mértékegységek, számítások Egyenesek, félegyenesek, szakaszok, síkidomok rajzolása szabad kézzel és vonalzó segítségével. Hosszúság (cm), tömeg (dkg) becslése, mérése. Időpont leolvasása (perc). Összefüggések, függvények, sorozatok szabály alapján Összefüggések felfedezése bővülő elemek megadásával. Szabályjáték alkalmazása számolási műveletekkel. Táblázatok kiegészítése adott szabály alapján. Hiányos sorozatok kiegészítése. 2000/135/II. szám Követelmény — Tudjon alaphalmazokon adott tulajdonságú részhalmazt előállítani. — Tudjon megfogalmazni egyszerű állításokat és azok tagadását. — Legyen biztos számfogalma 100-as számkörben. — 100-as számkörben tízes átlépés nélkül készségszinten tudjon összeadni és kivonni. — Legyen jártas a tízes átlépéses összeadásban, kivonásban. — Értse a szorzás, bennfoglalás és a részekre osztás tartalmát. — Tudjon önállóan megoldani egyszerű szöveges feladatokat. — Legyen jártas egyszerű relációk értelmezésében, kifejezésében, megfogalmazásában. — Jártasság a számok nagyságának összehasonlításában. — Ismerjen fel szabályokat és tudja azokat megfogalmazni. — Tudjon állandó különbségű számsorozatot folytatni mindkét irányban. — Ismerje a téglalap és a négyzet tulajdonságait. — Legyen jártas a négyzet és a téglalap kerületének tapasztalati számításában. — Ismerje a tanult szabvány mértékegységeket. 5—8. évfolyam Célok — Az 5—8. évfolyamon a matematikatanítás célja a környező világ mennyiségi és térbeli viszonyainak konkrét megismertetése. — Ebben a szakaszban képessé tenni a tanulókat egyszerű matematikai problémák felismerésére. — Segíteni szükséges az ismeretek olyan szintű alkalmazását, amely a mindennapi élethelyzetekben előforduló matematikai feladatok önálló megoldásával lehetővé teszi a továbbképzési igény egyszerűbb szintű kielégítését. Feladatok — Alakítsa ki a készségszintű műveletvégzést. — Biztosítsa — változatos matematikai tevékenységek során, az életkor és az egyéni sajátosságok figyelembevételével — a megismerés képességének fejlődését. — Fejlessze a tér- és időszemléletet. — Szoktasson a tevékenységek megtervezésére, megszervezésére, ellenőrzésre, értékelésre. — Neveljen önkontrollra. — Fejlessze az alkotó képzeletet. — Alakítsa ki a függvényszerű gondolkodást. — Juttassa el a tanulókat az oksági összefüggések felismeréséhez. Fejlesztendő készségek, képességek, attitűdök Pozitív attitűd a számok világához. A kapcsolatok felismerése, az összefüggéslátás. A matematikai nyelv, a szövegértő képesség. A problémamegoldó képesség. A becslő, elemző, ellenőrző-önellenőrzési, az értékelő képesség. A gondolkodási műveletek: a perceptív, cselekvéses gondolkodás, a csoportosítás, az osztályozás, a konkretizálás. Analógiás gondolkodás, az elvonatkoztatás, az általánosítás műveletei. 2000/135/II. szám

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes